

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XI/2020

**Dňa:** 20.02.2020

**K bodu programu:** **č. 21**

**Názov materiálu:** **Projekt „Splav bez hraníc“ – návrh na schválenie spolufinancovania mikroprojektu**

**Materiál obsahuje:** Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál vypracovala:** Mgr. Emília Mačugová

Projektový referent

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. zabezpečenie realizácie mikroprojektu „**Splav bez hraníc“** v súlade s Výzvou na predkladanie žiadosti o poskytnutie finančného príspevku na realizáciu mikroprojektov z prostriedkov Európskeho fondu regionálneho rozvoja Program Interreg V-A Poľsko - Slovensko 2014 - 2020, prioritná os 1 - Ochrana a rozvoj prírodného a kultúrneho dedičstva cezhraničného územia;
2. zabezpečenie povinného spolufinancovania mikroprojektu Mestom Stará Ľubovňa ako žiadateľom - vedúcim partnerom mikroprojektu vo výške 14 375,18 €.
3. zabezpečenie financovania neoprávnených výdavkov mikroprojektu predstavujúcich rozdiel medzi celkovými oprávnenými výdavkami vedúceho partnera mikroprojektu a žiadaným finančným príspevkom a prípadnou celkovou výškou neoprávnených výdavkov identifikovaných na základe zníženia výšky celkových oprávnených výdavkov vedúceho partnera mikroprojektu.

**D ô v o d o v á s p r á v a**

Jednou z povinných príloh k zmluve o poskytnutie finančného príspevku je aj uznesenie mestského zastupiteľstva o zabezpečení spoluúčasti na financovaní schváleného mikroprojektu „**Splav bez hraníc“**. Spoluúčasť na financovaní mikroprojektu znamená, že žiadateľ - vedúci partner má zabezpečené finančné prostriedky na spolufinancovanie časti výdavkov mikroprojektu vzťahujúcich sa na ním navrhované aktivity, pričom výška spolufinancovania mikroprojektu zo strany žiadateľa - vedúceho partnera sa stanovuje ako rozdiel medzi celkovými oprávnenými výdavkami mikroprojektu a žiadaným resp. schváleným príspevkom.

Žiadosť o poskytnutie finančného príspevku bola podaná dňa 31.05.2019, kde oprávnené výdavky predstavovali:

|  |  |  |  |  |  |
| --- | --- | --- | --- | --- | --- |
| **Partneri** | **EFRR** | **Prostriedky zo štátneho rozpočtu** | **Vlastný vklad** | **Spolu** | **Podiel partnera** |
| *Mesto Stará Ľubovňa* | 57 103,59 € | 7 942,08 € | 14 375,18 € | 79 420,85 € | 60,47 % |
| 71,90 % | 10 % | 18,1 % |
| *Powiat Nowosadecki* | 37 335,83 € | 2 596,37 € | 11 995,25 € | 51927,45 € | 39,53 % |
| 71,90 % | 5 % | 23,1 % |
| **Spolu** | **94 439,42 €** | **10 538,45 €** | **26 370,43 €** | **131 348,30 €** | **100 %** |
| **Celková hodnota mikroprojektu** | | | | **131 348,30 €** | **100 %** |

Dňa 16.01.2020 bolo Mestu Stará Ľubovňa doručené Rozhodnutie o schválení financovania predloženého mikroprojektu „**Splav bez hraníc“** z prostriedkov Európskeho fondu regionálneho rozvoja, a to maximálne vo výške:

* hodnota financovania z EFRR pre vedúceho partnera **57 103,59 €**,
* hodnota financovania z EFRR pre PL partnera **37 335,83 €**,
* celková hodnota financovania z EFRR **94 439,42 €**.