***Zverejnené na úradnej tabuli mesta dňa :***

***Zverejnené na webovom sídle mesta dňa :***

**Mesto Stará Ľubovňa**

**v y h l a s u j e**

**ponukové konanie na uzatvorenie nájomného vzťahu v súlade s §9 odsek 8 písm. e) zákona č. 138/1991 Zb. o majetku obcí v znení neskorších predpisov a v súlade so Zásadami hospodárenia a nakladania s majetkom Mesta Stará Ľubovňa a s majetkom štátu, ktorý mesto užíva zo dňa 01.04.2019** **na podávanie najvhodnejšieho návrhu a uzatvoreniu nájomnej zmluvy na prenájom nehnuteľného majetku mesta.**

**PODMIENKY PONUKOVÉHO KONANIA NA UZATVORENIE NÁJOMNÉHO VZŤAHU**

**I.**

**Úvodné ustanovenie**

Prenájom nehnuteľností a stavieb – „Historického vojenského tábora“ s inžinierskymi sieťami (elektrická NN prípojka, kanalizačná prípojka a vodovodná prípojka) sa uskutoční v súlade s platnými právnymi predpismi, Zásadami hospodárenia a nakladania s majetkom mesta Stará Ľubovňa a uznesením č. Mestského zastupiteľstva mesta Stará Ľubovňa č. zo dňa .

**II.**

**Predmet nájmu**

Predmetom nájmu je výber najvhodnejšej ponuky na prenájom nehnuteľností s inžinierskymi sieťami (elektrická NN prípojka, kanalizačná prípojka a vodovodná prípojka) **tak „ako stoja a ležia“** a uzatvorenie nájomnej zmluvy na nehnuteľný majetok mesta a to:

* lokalita Historický vojenský tábor – v  k. ú. Stará Ľubovňa

- stavba so súp. č. 1678**,** postavená na pozemku p. č. CKN 4376/4 s výmerou 91 m², zastavaná plocha a nádvorie, popis stavby – historický vojenský tábor, LV č. 3696 v k. ú. Stará Ľubovňa,

- pozemok p. č. CKN 4376/5 s výmerou 876 m², zastavaná plocha a nádvorie, LV č. 3696 v k. ú. Stará Ľubovňa,

- pozemok p. č. CKN 4376/2 s výmerou 452 m², ostatná plocha, LV č. 3696 v k. ú. Stará Ľubovňa,

- pozemok p. č. CKN 4376/6 s výmerou 41 m², zastavaná plocha a nádvorie, LV č. 3696 v k. ú. Stará Ľubovňa,

- pozemok p. č. CKN 4376/3 s výmerou 12 m², ostatná plocha, LV č. 3696 v k. ú. Stará Ľubovňa,

- pozemok p. č. CKN 4377/4 s výmerou 6886 m², ostatná plocha, LV č. 3696 v k. ú. Stará Ľubovňa,

- časť pozemku p. č. EKN 3580/1 s celkovou výmerou 69 415 m², TTP, LV č. 4542 v k. ú. Stará Ľubovňa

- sociálne zariadenie bez súp. č. postavené na pozemku CKN 4376/6 s výmerou 41 m², zastavaná plocha a nádvorie, LV č. 3696 v k. ú. Stará Ľubovňa,

- kováčska dielňa bez súp. č.,

- kolová palisáda.

Predmetom nájmu nebudú lesohospodárske práva vyplývajúce z LHP Mesta Stará Ľubovňa.

**III.**

**Doba nájmu**

- min. 15 rokov max. 40 rokov.

**IV.**

**Časový plán ponukového konania na uzatvorenie nájomného vzťahu**

1. **Vyhlásenie ponukového konania dňom: 24.02.2020.**
2. Obhliadku nehnuteľností je možné dohodnúť na telefónnom čísle 0911 624 834 v pracovných dňoch od pondelka do piatku, v čase od 8.00 do 14.00 h (Mgr. Štefan Žid).
3. **Ukončenie predkladania podnikateľského zámeru (ďalej len „návrhu)“ ponukového konania dňa 22.05.2020 do 12,00 h.**
4. Vyhodnotenie návrhov ponukového konania sa uskutoční najneskôr do 2 mesiacov od ukončenia ponukového konania.
5. Oznámenie vybraného návrhu: po schválení vhodného uchádzača Mestským zastupiteľstvom v Starej Ľubovni.
6. Predpokladaný termín uzatvorenia nájomnej zmluvy s víťazom ponukového konania od 01.09.2021.
7. S víťazom ponukového konania bude do 10 dní od schválenia vhodného uchádzača uzatvorená zmluva o budúcej nájomnej zmluve.

**V.**

**Podmienky ponukového konania na uzatvorenie nájomného vzťahu**

1. Ponukové konanie sa začína dňom zverejnenia vyhlásenia ponukového konania na úradnej tabuli a webovom sídle Mesta Stará Ľubovňa dňa: 24.02.2020 a v regionálnej tlači.
2. Navrhovateľ môže predložiť jeden podnikateľský zámer. Ak podá navrhovateľ viac návrhov, budú všetky z ponukového konania vylúčené.
3. Forma podávania návrhov je písomná. Náležitosti návrhu sú v článku VII. týchto podmienok ponukového konania.
4. Navrhovatelia môžu meniť, dopĺňať svoje návrhy a odvolať ich do ukončenia lehoty na predkladanie ponúk v termínoch podľa článku IV., odseku 3, týchto podmienok ponukového konania.
5. Vyhlasovateľ Mesto Stará Ľubovňa ustanovenou komisiou vyhodnotí predložené návrhy najneskôr do 2 mesiacov odo dňa ukončenia predkladania návrhov ponukového konania.
6. Vyhlasovateľ písomne oboznámi ostatných navrhovateľov s výsledkom ponukového konania do 15 dní od vyhodnotenia ponukového konania Mestským zastupiteľstvom v Starej Ľubovni.
7. Vyhlasovateľ si vyhradzuje právo odmietnuť všetky predložené návrhy, ponukové konanie zrušiť, meniť podmienky ponukového konania, ukončiť ponukové konanie ako neúspešné alebo predĺžiť lehotu na predkladanie ponúk, predĺžiť lehotu na vyhlásenie výsledku ponukového konania.
8. Zmena podmienok ponukového konania sa vykoná spôsobom a  prostriedkami, tak ako bola vyhlásené.
9. Záujemca má možnosť nahliadnuť do výpisu uznesenia mestského zastupiteľstva, znaleckého posudku, ktoré sa nachádzajú na Mestskom úrade v Starej Ľubovni, v úradných hodinách na oddelení správy majetku mesta.
10. Do ponukového konania nemožno zahrnúť návrh, ktorý sa predložil po lehote určenej v podmienkach ponukového konania.
11. V prípade zistenia nepravdivých údajov v súťažnom návrhu bude dotknutý navrhovateľ ponukového konania vylúčený a nebude jeho návrh hodnotený.
12. Navrhovateľ podaním ponuky potvrdzuje, že sa s predmetom ponukového konania oboznámil, je mu stav predmetnej nehnuteľnosti dostatočne známy a taktiež bol ešte pred ukončením ponukového konania podrobne oboznámený s možnosťami budúceho využitia nehnuteľností.
13. Navrhovateľ nemá nárok na náhradu nákladov spojených s jeho účasťou v ponukovom konaní.
14. Nárok na úhradu nákladov spojených s účasťou v ponukovom konaní nevzniká ani účastníkovi, ktorý v ponukovom konaní zvíťazil.

**VI.**

**Kritériá hodnotenia návrhov**

1. Účel využitia nehnuteľností (podnikateľský zámer) s prihliadnutím na zachovanie turistického a historického rázu v zmysle ÚPN Mesta Stará Ľubovňa. Podľa platnej ÚPN Mesta Stará Ľubovňa je lokalita vymedzená ako plocha rekreácie a cestovného ruchu.
2. Odporúčaná cena nájmu je stanovená na 1,--€/m²/rok plochy určenej na podnikanie a

45,--€/ha/rok plochy určenej ako obslužný priestor v zmysle Zásad hospodárenia a nakladania s majetkom Mesta Stará Ľubovňa a s majetkom štátu, ktorý mesto užíva zo dňa 01.04.2019. Výška nájomného sa môže zmeniť na základe rozhodnutia Mestského zastupiteľstva v Starej Ľubovni.

1. Víťazom ponukového konania na uzatvorenie nájomného vzťahu bude navrhovateľ najvhodnejšej ponuky, ktorej bude priradené poradie č.1. V poradí druhej najvhodnejšej ponuke sa priradí poradie č. 2. Takto bude postupované aj pri ďalších ponukách, ktorým bude priradené číslo podľa poradia.
2. Víťaz ponukového konania bude vyzvaný na uzatvorenie nájomnej zmluvy.
3. Účastníkom ponukového konania, ktorí v ponukovom konaní neuspeli – umiestnili sa na druhom a ďalších miestach Mesto Stará Ľubovňa oznámi, že ich návrhy sa odmietli.

**VII.**

**Podanie ponuky/návrhu**

1. Návrhy do ponukového konania sa posielajú v uzatvorenej obálke na adresu vyhlasovateľa:

***Mesto Stará Ľubovňa***

***Obchodná 1108/1***

***064 01 Stará Ľubovňa***

s viditeľným označením - textom:

**„NEOTVÁRAŤ – PONUKOVÉ KONANIE – PRENÁJOM NEHNUTEĽNOSTÍ A STAVIEB – HISTORICKÝ VOJENSKÝ TÁBOR“**

1. Poverený zamestnanec mesta – podateľňa vyznačí na obálke *„****Prijaté: poradie návrhu, dátum, čas a miesto prijatia návrhu spolu so svojím  podpisom****“.*
2. **Povinné náležitosti návrhu na ponukové konanie na uzatvorenie nájomného vzťahu :**
   1. presné označenie navrhovateľa
   * (fyzická osoba uvedie : meno, priezvisko, bydlisko, rodné číslo, tel. č., fyzická osoba,
   * podnikateľ a právnická osoba uvedie: názov, sídlo, IČO, konajúcu osobu / zástupcu, výpis z obchodné registra nie starší ako tri mesiace, podpis osoby oprávnenej konať v mene spoločnosti, tel. č. resp. e-mail)
   1. súhlas so spracovaním osobných údajov v súlade s § 13 ods. 1 písm. b) Zákona č. 18/2018 Z. z. o ochrane osobných údajov a o zmene a doplnení niektorých zákonov za účelom prihlásenia sa do ponukového konania na uzatvorenie nájomného vzťahu a spracovanie osobných údajov nevyhnutné na plnenie zmluvy na dobu neurčitú.
   2. účel využitie nehnuteľností (podnikateľský zámer)
3. V prípade, že návrh nebude spĺňať náležitosti vyššie uvedené, bude pri vyhodnocovaní ponúk z ponukového konania na uzatvorenie nájomného vzťahu vylúčený.

V Starej Ľubovni dňa .....................

Zvesené: .....................

**PhDr. Ľuboš Tomko, v. r.**

primátor mesta Stará Ľubovňa